Niktalopija
Niktalopija (grč. νύκτ- (nikt-) = noć + ἀλαός (alaos) = slijep, nevideći, ὄψ (ops) = oko), poznatija kao noćno sljepilo, je stanje koje otežava ili onemogućava gledanje pri relativno slabom osvjetljenju. Simptom je nekoliko očnih bolesti. Noćno sljepilo može postojati od rođenja ili biti uzrokovano ozljedom ili pothranjenošću (naprimjer, nedostatak vitamina A). Može se opisati kao nedovoljna adaptacija na tamu. Najčešći uzrok niktalopije je retinitis pigmentosa, poremećaj u kojem štapićaste ćelije u mrežnjači postupno gube sposobnost reagiranja na svjetlost. Pacijenti koji pate od ovog genetičkog poremećaja imaju progresivnu niktalopiju i na kraju, njihov dnevni vid također može biti pogođen. U X-vezanom kongenitalnom stacionarnom noćnom sljepilu, od rođenja štapići ili uopće ne rade ili rade vrlo slabo, ali stanje se ne pogoršava. Drugi uzrok noćne sljepoće je nedostatak retinola ili vitamina A, koji se nalazi u ribljim uljima, jetri i mliječnim proizvodima. Suprotan problem, nemogućnost gledanja pri jakom svjetlu, poznat je pod nazivom hemeralopija i puno je rjeđi. Budući da vanjsko područje mrežnjače čini više štapića nego čepića, gubitak perifernog vida često rezultira noćnim sljepilom. Osobe koje pate od noćne sljepoće ne samo da slabo vide noću, već im je potrebno i dodatno vrijeme da se oči prilagode sa jako osvijetljenih područja na prigušena. Kontrastni vid također se može znatno smanjiti. Štapići sadrže receptorski protein zvani rodopsin. Kad svjetlost padne na rodopsin, on prolazi kroz niz konformacijskih promjena, a u konačnici generiraju električne signale koji se prenose u mozak putem vidnog živca. U nedostatku svjetlosti, rodopsin se regenerira. Tijelo sintetizira rodopsin iz vitamina A, zbog čega nedostatak vitamina A uzrokuje loš noćni vid. Refraktivna operacija „korekcije vida“ (posebno PRK s komplikacijom „maglice“) rijetko može uzrokovati smanjenje najbolje noćne oštrine zbog oštećenja funkcija kontrastiranja osjetljivost (CSF) koje se induciraju unutaročnim raspršivanjem svjetlosti, kao rezultat hirurške intervencije u prirodnom strukturnom integritetu rožnjače.